laion/Wikipedia-Exotic huggingface dataset:
নীলফামারী সরকারি মহিলা কলেজ

নীলফামারী সরকারি মহিলা কলেজ নীলফামারী সদর উপজেলার একটি শিক্ষাপ্রতিষ্ঠান। এখানে উচ্চ মাধ্যমিক এবং স্নাতক (পাস) শ্রেণী পড়ান হয়। নীলফামারী সরকারি মহিলা কলেজ ১৯৭২ সালে প্রতিষ্ঠিত হয়। এবং ১৯৮৪ সালে জাতীয়করণ করা হয়। উত্তর বাংলার প্রত্যন্ত মহকুমা শহর নীলফামারী শিক্ষা-সংস্কৃতির উৎসভূমি হলেও স্বাধীনতা-পূর্ব কোন মহিলা মহাবিদ্যালয় স্থাপিত হয়নি। নারী শিক্ষার সম্প্রসারণে স্থানীয় বিদ্যোৎসাহী ব্যক্তিত্বের অভিলাষে ও তৎকালীন স্বাধীনতা-উত্তর জনপ্রতিনিধিদের সহযোগিতায় ১৯৭২ সনের ১ জুলাই অনানুষ্ঠানিকভাবে নারী শিক্ষার জন্য মহিলা মহাবিদ্যালয় স্থাপনের সিদ্ধান্ত গৃহীত হয়। তারই পরিপ্রেক্ষিতে ১৯৭২ সনের ১৪ আগস্ট সোমবার বিকেল ৫.০০ টায় সরকারি উচ্চ বিদ্যালয়ের হলরুমে নীলফামারী সরকারি মহিলা মহাবিদ্যালয়ের উদ্বোধনী সভা অনুষ্ঠিত হয়। উদ্বোধনী সভার সর্বসম্মত সিদ্ধান্তে সরকারি বালিকা উচ্চ বিদ্যালয়ে শ্রেণিপাঠের আয়োজন করার সিদ্ধান্ত গৃহীত হয়। সভার প্রস্তাবক ছিলেন এডভোকেট মোঃ জোনাব আলী এবং সভাপতি ছিলেন নীলফামারী সরকারি কলেজের অধ্যক্ষ মোঃ মোশাররফ হোসেন। নীলফামারী মহিলা মহাবিদ্যালয় সরকারি বালিকা উচ্চ বিদ্যালয় ভবন হতে পুরাতন মুসলিম বোর্ডিং ভবনে নির্ধারিত স্থায়ী জায়গায় ১০ মার্চ ১৯৭৩ ইং তারিখের মধ্যে স্থানান্তরিত হয়। মহাবিদ্যালয়ের সীমানা প্রাচীর পশ্চিম প্রান্তসীমা ব্যতিরেকে ১৯৭৩ সালের মধ্যেই সম্পন্ন হয়। ১৯৮৪ সালের ২২ জানুয়ারি প্রতিষ্ঠানটি জাতীয়করণের ঘোষণা হলেও জাতীয়করণের কাজটি সুসম্পন্ন হয় ০১ নভেম্বর ১৯৮৪ সালে। নীলফামারী মহকুমা শহরের প্রাচীনতম বিদ্যাপীঠ নীলফামারী সরকারি উচ্চ বিদ্যালয়। এই বিদ্যালয়ে হিন্দু ও মুসলিম ছাত্রদের সুষ্ঠু শিক্ষা ব্যবস্থাপনার লক্ষ্যে দুটি ছাত্রাবাস নির্মিত হয়। সেই মুসলিম ছাত্রাবাসে পরবর্তীতে প্রতিষ্ঠা পায় নীলফামারী সরকারি বালিকা উচ্চ বিদ্যালয় এবং সময়ের চক্রে এই মুসলিম ছাত্রাবাসটি পরিণত হয় নীলফামারী সরকারি কলেজে। এরপর বিবর্তনে নীলফামারী সরকারি কলেজ ছাত্রাবাস, নীলফামারী রাবেয়া বালিকা বিদ্যানিকেতন এবং পরিশেষে নীলফামারী সরকারি মহিলা মহাবিদ্যালয় রূপে এর পূর্ণতা। তৎকালীন মুসলিম ছাত্রাবাসটি ছিল অনেক বিদ্যাপীঠের সূতিকাগার। প্রতিষ্ঠার পর শুধুমাত্র উচ্চ মাধ্যমিক পর্যায়ে বাণিজ্য ও মানবিক শাখা নিয়ে মহাবিদ্যালয়টি নিবন্ধিত হয়। ইতোমধ্যে কলা অনুষদে স্নাতক (পাস) শ্রেণিতে ১৯৮৫ সাল থেকে শিক্ষা কার্যক্রম শুরু হয়। প্রতিষ্ঠার সুদীর্ঘ তিন যুগ পর ২০১০ সালে মহাবিদ্যালয়টিতে উচ্চ মাধ্যমিক পর্যায়ে বিজ্ঞান শাখায় শিক্ষা কার্যক্রম শুরু হয়। এরপর ২০১১-১২ শিক্ষাবর্ষে বাংলা ও রাষ্ট্রবিজ্ঞান বিভাগে এবং ২০১৩-১৪ শিক্ষাবর্ষে ইতিহাস ও দর্শন বিভাগে স্নাতক (সম্মান) কোর্স চালু করা হয়। বর্তমানে ইংরেজি সহ অন্যান্য কয়েকটি বিষয়ে সম্মান কোর্স চালু করার প্রক্রিয়া অব্যাহত রয়েছে। বর্তমান কলেজটি ৩.০৫ একর জমির উপর প্রতিষ্ঠিত। কলেজের দূরবর্তী শিক্ষার্থীদের সুবিধার্থে চারতলা বিশিষ্ট সুসজ্জিত একটি ছাত্রীনিবাস রয়েছে। কলেজ প্রতিষ্ঠাকালে কমিটির সদস্যগণ হলেন: জনাব প্রয়াত এ্যাডভোকেট দবির উদ্দিন প্রয়াত এ্যাডভোকেট মতিয়ার রহমান চৌধুরি জনাব আফসার আলী আহমেদ প্রয়াত বরেণ্য শিক্ষাবিদ আবু নাজেম মোহাম্মদ আলী জনাব আহসান আহমেদ এ্যাডভোকেট জোনাব আলী অধ্যক্ষ মোহাম্মদ মোশারফ হোসেন। উচ্চ মাধ্যমিক ২০১২-১৩ শিক্ষাবর্ষে বিজ্ঞান বিভাগে ৪৯ জন, ব্যবসায় শিক্ষায় ৮০জন এবং মানবিক শাখায় ৩৮০ জন পাশ করে উচ্চ মাধ্যমিকে পাশের হার ৬২.৪৫% এবং স্নাতকে পাশের হার ৫১.৪০%
আইইএলটিএস

আইইএলটিএস (ইংরেজি: IELTS) বা International English Language Testing System হচ্ছে ইংরেজি ভাষার দক্ষতা যাচাইয়ের জন্য আন্তর্জাতিকভাবে স্বীকৃত একটি পরীক্ষা। যাদের মাতৃভাষা ইংরেজি না এই পরীক্ষা মূলত তাদের জন্য। ব্রিটিশ কাউন্সিল, আইডিপিঃ আইইএলটিএস অস্ট্রেলিয়া ও কেমব্রিজ ইংলিশ ল্যাঙ্গুয়েজ অ্যাসেসমেন্ট কর্তৃক যৌথভাবে এটি পরিচালিত হয় এবং এটি ১৯৮৯ সালে প্রতিষ্ঠিত হয়। প্রধানত যুক্তরাজ্য ও অস্ট্রেলিয়ায় উচ্চশিক্ষার জন্য আইইএলটিএস অপরিহার্য ছিল। কিন্তু সাম্প্রতিক সময়ে উত্তর আমেরিকা অর্থাৎ যুক্তরাষ্ট্র ও কানাডার বিশ্ববিদ্যালয়গুলোও এ পরীক্ষার স্কোর গ্রহণ করছে এবং ইউরোপের বেশির ভাগ দেশের বিশ্ববিদ্যালয়গুলো আইইএলটিএস গ্রহণ করে থাকে। এই পরীক্ষায় সবাই অংশ নিতে পারেন, কোনো শিক্ষাগত যোগ্যতার প্রয়োজন হয় না। এখানে বয়সেরও কোনো বাধ্যবাধকতা নেই। বাংলাদেশে আইইএলটিএস পরীক্ষা পরিচালনাকারী অন্যতম প্রতিষ্ঠান ব্রিটিশ কাউন্সিল। আইইএলটিএস পরীক্ষা দেয়া যায় দুই ধরনের মডিউলে: একাডেমিক ও জেনারেল ট্রেনিং। স্নাতক, স্নাতকোত্তর অথবা পিএইচডি পর্যায়ে পড়াশোনার জন্য পরীক্ষা দিতে হয় একাডেমিক মডিউলে। যদি কোনো শিক্ষার্থী কারিগরি বিষয় বা প্রশিক্ষণে ভর্তি হতে চান, তবে তাকে জেনারেল ট্রেনিং মডিউলে পরীক্ষা দিতে হয়। এ ছাড়া যারা ইমিগ্রেশনের জন্য যেতে চান, তাদেরকেও জেনারেল ট্রেনিং মডিউলে পরীক্ষা দিতে হয়। আইইএলটিএস পরীক্ষায় দুই ধরনের মডিউলেই শ্রবণ (শোনা), পাঠন (পাঠ করা), লিখন ও কথন (কথা বলা) এই চারটি অংশ থাকে। এ অংশে কথোপকথন শুনে বোঝার ক্ষমতা যাচাই করা হয়। সিডি থেকে কথোপকথন শুনে এ অংশে প্রশ্নের উত্তর করতে হয় পরীক্ষার্থীদের। ৪০টি প্রশ্ন থাকে। ৩০ মিনিটে চারটি অংশে এ পরীক্ষা নেওয়া হয়। একটি বিষয় কেবল একবারই বাজিয়ে শোনানো হয়। ইংরেজি লেখার দক্ষতা যাচাই করা হয় এ অংশে। এখানে ১ ঘণ্টায় দুটি প্রশ্নের উত্তর লিখতে হবে। দ্বিতীয় প্রশ্নটিতে প্রথম প্রশ্নের চেয়ে বেশি নম্বর থাকে। পরীক্ষার্থীদের এ অংশে ১ ঘণ্টায় তিনটি অনুচ্ছেদ থেকে মোট ৪০টি প্রশ্নের উত্তর দিতে হয়। এখানে বিভিন্ন জার্নাল, বই, সংবাদপত্র, ম্যাগাজিন থেকে কিছু অংশ তুলে দেওয়া হয়ে থাকে। সেখান থেকেই বাক্য পূরণ, সংক্ষিপ্ত উত্তর, সঠিক উত্তর খুঁজে বের করা ইত্যাদি থাকে। এখানে পরীক্ষার্থীদের মোটামুটি ১১ থেকে ১৪ মিনিটের পরীক্ষা দিতে হয়। প্রথম অংশে পরীক্ষার্থীকে কিছু সাধারণ প্রশ্ন করা হয়, যেমন: পরিবার, পড়াশোনা, কাজ, শখ ইত্যাদি। দ্বিতীয় অংশে একটি নির্দিষ্ট বিষয়ে দুই মিনিট টানা কথা বলতে হয়। এর আগে প্রস্তুতির জন্য এক মিনিট সময় দেওয়া হয়। তৃতীয় অংশে থাকে কোনো নির্দিষ্ট বিষয়ে পরীক্ষকের সঙ্গে চার-পাঁচ মিনিটের কথোপকথন। ১ থেকে ৯-এর স্কেলে আইইএলটিএসের স্কোরিং করা হয়। চারটি অংশে আলাদাভাবে প্রাপ্ত স্কোর যোগ করে গড় করে চূড়ান্ত স্কোর দেওয়া হয়। এ পরীক্ষায় পাস বা ফেল হওয়ার কোনো বিষয় নেই। আইইএলটিএস স্কোরের মেয়াদ থাকে ২ বছর। "সংরক্ষণাগারভুক্ত অনুলিপি"। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৫।  "আইইএলটিএস: কী ও কেন"। প্রথম আলো। ১২ জুলাই ২০১৪।  "Results and band scores for IELTS"। cambridgeenglish.org।
হাইড্রিয়া

হাইড্রিয়া (ইংরেজি hydria বহুবচন hydriai) একধরনের প্রাচীন গ্রিক পাত্র বিশেষ। হাইড্রিয়া তিন হাতল বিশিষ্ট হয়। বহনের সুবিধার জন্য, দুই পাশে দুইটি হাতল থাকে। পানিয় ঢালার সুবিধার জন্য মাঝখানে আর একটি হাতল থাকে। এই ধরনের পাত্রে লাল ও কালো রঙের চিত্র অঙ্কিত থাকে। সাধারনত এসব চিত্র গ্রিক পৌরনিক কাহিনী অবলম্বনে আঁকা হয়। ৫ম খ্রীস্টাব্দে গ্রীক শিল্পীরা হাইড্রিয়া তৈরীতে মাটির পাশাপাশি ব্রোঞ্জ ব্যবহার করতেন। ৫৬০ থেকে ৫৪০ খ্রীষ্টপূর্বাব্দে এথেন্স ও করিন্থ ছিল হাইড্রিয়ার স্বর্ণযুগ। ৫১০ খ্রীষ্টপূর্বাব্দে পিসিসট্রাটুস নামে এথেন্সের পরাক্রমশালী এক শাসক, হাইড্রার পৃষ্ঠপোষকতা করেন। তিনি শিল্পকলাকে তার খ্যাতি ও প্রতিপত্তির এক মাধ্যম বিবেচনা করতেন। হাইড্রিয়া ছাড়াও তিনি স্থাপত্য ও ভাস্কর্য শিল্পে উৎসাহি ছিলেন। অধিকাংশ হাইড্রিয়ার উপর অঙ্কনের বিষয়বস্তু হল পানির ফোয়ারার পাশে অপেক্ষমাণ নারী। এছাড়া কিছু হাইড্রিয়ায় যুদ্ধরত সৈনিকদের ছবিও দেখা যায়। Cunliffe, Barry, The Ancient Celts (Penguin, 1999), fig. 36 on p. 53. Ginouves R., Balaneutiké, BEFAR 102, 1962. Diehl E., die Hydria, 1964. http://www.louvre.fr/en/oeuvre-notices/attic-black-figure-hydria ওয়েব্যাক মেশিনে আর্কাইভকৃত ৯ এপ্রিল ২০১৫ তারিখে.
মকবুলার রহমান সরকারি কলেজ

মকবুলার রহমান সরকারি কলেজ (সংক্ষেপে: এম আর কলেজ) বাংলাদেশের সর্বউত্তরের জেলা পঞ্চগড়ের সর্বোচ্চ বিদ্যাপীঠ। কলেজটিতে উচ্চ মাধ্যমিক ও স্নাতক শ্রেণীতে পাঠদান করে। ১৯৬৫ সালের ১ জুলাই থেকে উচ্চ মাধ্যমিক পর্যায়ে মানবিক ও বাণিজ্য বিভাগ দ্বারা কলেজের যাত্রা শুরু হয়। নাম হয় পঞ্চগড় কলেজ। প্রতিষ্ঠালগ্নে কলেজের অধ্যক্ষ হিসাবে দায়িত্ব নেন জনাব মোঃ আব্দুল করিম। প্রাথমিকভাবে কলেজের কাজ শুরু হয় পঞ্চগড় বিষ্ণুপ্রসাদ উচ্চ বিদ্যালয়ে। কিছুদিন পর কলেজটি পঞ্চগড় বালিকা উচ্চ বিদ্যালয়ের তৎকালীন ভবনে স্থানান্তর করা হয়। এখানে প্রায় দু’বছর কলেজের কার্যক্রম চলে। কলেজ পরিচালনা কমিটি এবং কয়েকজন সমাজসেবীর প্রচেষ্টায় কলেজের জন্য বর্তমান স্থানে দান ও ক্রয়ের মাধ্যমে ৬.৫০ একর জমি সংগ্রহ করা হয়। জমি সংগ্রহ হলেও আর্থিক কারণে কলেজের অবকাঠামো নির্মাণ সম্ভব হচ্ছিল না। এ সময় ডা. আব্দুল আজিজসহ কয়েকজন বিশিষ্ট ব্যক্তি ঢাকার শিল্পপতি জনাব মকবুলার রহমানকে কলেজ ভবন নির্মাণের প্রস্তাব দেন। তিনি এই প্রস্তাব গ্রহণ করেন। দু’লক্ষাধিক টাকা ব্যয়ে ১৯৬৯ সালে কলেজের মূল ভবনের একতলা নির্মিত হয়। এই দানের পরিপ্রেক্ষিতে ‘পঞ্চগড় কলেজ’ এর নাম পরিবর্তন করে ‘মকবুলার রহমান কলেজ’ করা হয়। ১৯৬৯ সালেই কলেজ বর্তমান জায়গায় স্থানান্তরিত হয়। এরপর কলেজের বিভিন্ন অবকাঠামো নির্মিত হতে থাকে। ছাত্রাবাস নির্মাণ, শ্রেণীকক্ষের সম্প্রসারণ, গবেষণাগারের যন্ত্রপাতি ও গ্রন্থাগারের পুস্তক ক্রয়সহ বিভিন্ন উন্নয়নমূলক কাজ এ সময়ে করা হয়। ১৯৬৬ সালে কলেজটি প্রথম রাজশাহী শিক্ষা বোর্ডের অনুমোদন লাভ করে। ১৯৬৯ সালে কলেজে উচ্চ মাধ্যমিক বিজ্ঞান বিভাগ খোলা হয়। ১৯৭০ সালে বি.এ. এবং বি.কম. কোর্স খোলা হয়। ১৯৭২ সালে মকবুলার রহমান কলেজ রাজশাহী বিশ্ববিদ্যালয়ের অধিভুক্ত হয়। ১৯৭০ সাল হতে এ কলেজে উচ্চ মাধ্যমিক এবং ১৯৭৪ সাল হতে ডিগ্রি পরীক্ষা কেন্দ্র চালু রয়েছে। ১৯৮৩ সালের ১মে তারিখে কলেজটিকে জাতীয়করণ করা হয়। জাতীয়করণের পর ১৯৮৯ সালের জুন মাসে প্রথম পূর্ণাঙ্গ অধ্যক্ষ হিসেবে যোগদান করেন জনাব মোঃ শামসুজ্জোহা। ১৯৯৮-৯৯ শিক্ষাবর্ষ হতে কলেজে অনার্স কোর্স চালু হয়। বর্তমানে কলেজটিতে উচ্চ মাধ্যমিক, স্নাতক (সম্মান) ও স্নাতক (পাস) শ্রেণীতে শিক্ষা প্রদান করে। মানবিক বিভাগ বিজ্ঞান বিভাগ ব্যবসায় শিক্ষা বিভাগ পদার্থ বিভাগ রসায়ন বিভাগ ইংরেজি বিভাগ বাংলা বিভাগ অর্থনীতি বিভাগ ইতিহাস বিভাগ ইসলামের ইতিহাস রাষ্ট্রবিজ্ঞান বিভাগ ব্যবস্থাপনা বিভাগ হিসাব বিজ্ঞান বিভাগ বাংলাদেশ ন্যাশনাল ক্যাডেট কোর বাংলাদেশ রেডক্রিসেন্ট সোসাইটি রোভার স্কাউট mrgovtcollegepanchagarh.com/about/
অ্যান্ডি ব্লিগনট

আর্নোল্ডাস অ্যান্ডি মৌরিতিয়াস ব্লিগনট (ইংরেজি: Arnoldus Mauritius Blignaut; জন্ম: ১ আগস্ট, ১৯৭৮) সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ডানহাতি ফাস্ট-মিডিয়াম বোলার অ্যান্ডি ব্লিগনট একদিনের আন্তর্জাতিকে ব্যাটিংয়েও পারদর্শিতা দেখিয়েছেন। একদিনের আন্তর্জাতিকে দ্রুতলয়ে রান তোলায় দলের অপরিহার্য সম্পদ হিসেবে বিবেচিত হয়েছেন তিনি। সেজন্যে তিনি অনেকগুলো ওডিআইয়ে অংশ নিয়েছেন তিনি। ফলশ্রুতিতে টেস্টের তুলনায় তুলনামূলকভাবে একদিনের আন্তর্জাতিকে রান তুলেছেন বেশি। অভিষেক টেস্টে হ্যাট্রিক করেন তিনি। ২০০৪-০৫ মৌসুমে অস্ট্রেলিয়ার ঘরোয়া ক্রিকেট প্রতিযোগিতায় তাসমানিয়ার সাথে খেলার জন্য চুক্তিবদ্ধ হন। আঘাত ও দূর্বল ক্রীড়ানৈপুণ্যের প্রেক্ষিত অধিকাংশ খেলা থেকেই নিজেকে বিরত রাখতে হয়। নিজ দেশে ফিরে টেস্ট দলের সদস্য হন ও তাসমানিয়ার সাথে চুক্তি বাতিল করেন। প্রথম জিম্বাবুইয়ান ক্রিকেটার হিসেবে টেস্ট অভিষেকে পাঁচ-উইকেট লাভের কীর্তিগাঁথা রচনা করেন। ব্লিগনটের পাঁচ-উইকেট আসে সফরকারী বাংলাদেশের বিপক্ষে। এপ্রিল, ২০০১ সালে বুলাওয়ের কুইন্স স্পোর্টস ক্লাবে অনুষ্ঠিত ঐ টেস্টে তার দল ইনিংস ও ৩২ রানে জয় পায়। পরবর্তীতে আগস্ট, ২০১৪ সালে হারারে স্পোর্টস ক্লাবে সফরকারী দক্ষিণ আফ্রিকার বিপক্ষে জন নিয়ুম্বু নিজের পাঁচ-উইকেট তুলে নেন। ২২ ফেব্রুয়ারি, ২০০৪ তারিখে টেস্ট ক্রিকেটে হ্যাট্রিক লাভ করেন। সফরকারী বাংলাদেশ দলের বিপক্ষে অভিষেক টেস্টে তার এ হ্যাট্রিকটি অদ্যাবধি জিম্বাবুয়ের টেস্ট ক্রিকেট ইতিহাসে একমাত্র বিষয় হয়ে দাঁড়িয়েছে। হারারে স্পোর্ট ক্লাবে অনুষ্ঠিত ১ম টেস্টের ১ম ইনিংসে হান্নান সরকার, মোহাম্মদ আশরাফুল ও মুশফিকুর রহমানকে আউট করে এ কৃতিত্ব প্রদর্শন করেন। ২০০৫ সালে নিউজিল্যান্ড ও ভারতের বিপক্ষে সিরিজে অংশ নেন। কিন্তু সিরিজ শেষে জিম্বাবুয়ে ক্রিকেট কর্তৃপক্ষ উভয় সিরিজে অংশগ্রহণের জন্য অর্থপ্রদানে অস্বীকার করায় দল থেকে নাম প্রত্যাহার করেন। ৩১ বছর বয়সে জিম্বাবুয়ের প্রধান দল নির্বাচক অ্যালিস্টেয়ার ক্যাম্পবেল তার দলে ফিরে আসার ব্যাপারে আলাপ করেন ও তিনি এতে রাজী হন। ২০০৬ সালে দক্ষিণ আফ্রিকার ঘরোয়া ক্রিকেটে হাইভেল্ড লায়ন্স দলের সদস্য হন। ব্যক্তিগত সর্বোচ্চ রান করেন অপরাজিত ৬৩* ও ব্যাটিং গড় ঠিক ১৯। এছাড়াও তিনি দক্ষ ফিল্ডার। ২০০৬ সালের পর তাকে আন্তর্জাতিক ক্রিকেট থেকে পুরোপুরি বিচ্ছিন্ন দেখা যায়। বর্তমানে তিনি দক্ষিণ আফ্রিকা ও জিম্বাবুয়ে - উভয় দেশেই পারিবারিক ব্যবসা নিয়ে ব্যস্ত রয়েছেন। নভেম্বর, ২০০৭ পর্যন্ত তার ওডিআই স্ট্রাইক রেট ১০০-এর বেশি ছিল। "Andy Blignaut's Cricinfo Profile"। Cricinfo। সংগ্রহের তারিখ 2015-7-14।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "1st Test: Zimbabwe v Bangladesh at Bulawayo, Apr 19–22, 2001"। espncricinfo। সংগ্রহের তারিখ ২০১১-১২-১৩।  "Bowling records: Test matches (Zimbabwe)"। ESPNcricinfo। সংগ্রহের তারিখ ১৯ ডিসেম্বর ২০১১।  "Bangladesh tour of Zimbabwe, 2003/04 – 1st Test"। ESPNcricinfo। সংগ্রহের তারিখ ৪ জানুয়ারি ২০১৩।  অ্যালিস্টেয়ার ক্যাম্পবেল জিম্বাবুয়ে জাতীয় ক্রিকেট দল টেস্ট ক্রিকেটে হ্যাট্রিকের তালিকা ক্রিকেট প্রবেশদ্বার ইএসপিএনক্রিকইনফোতে অ্যান্ডি ব্লিগনট (ইংরেজি) ক্রিকেটআর্কাইভে অ্যান্ডি ব্লিগনট (সদস্যতা প্রয়োজনীয়) (ইংরেজি) https://web.archive.org/web/20111009101311/http://sandbox.zimcricketnews.com/node/2147 http://www.cricinfo.com/ci/content/story/242009.html
খ্রিষ্টাডেলফিয়ান

খ্রিষ্টাডেলফিয়ান (Christadelphians) হল একটি খ্রিষ্টান সম্প্রদায় যার উৎপত্তি হয় ১৮৪০ সালে আমেরিকা এবং ব্রিটেনে। খ্রিষ্টাডেলফিয়ান নামটি এসেছে গ্রীক শব্দ থেকে যার অর্থ “খ্রিষ্টতে ভাই ও বোন”। বর্তমানে এদের ১২০ টি দেশে প্রায় ৬০,০০০ সদস্য আছে। এই সম্প্রদায়ের কোন কেন্দ্রীয় দফতর নেই, কিন্তু এরা কেবল একই বাইবেল ভিত্তিক বিশ্বাসের বন্ধনে একত্রে আবদ্ধ। খ্রিষ্টাডেলফিয়ানরা বিশ্বাস করে যে ঈশ্বরের আত্মার শক্তির দ্বারা যীশুর জন্ম হয়েছিল এক কুমারির গর্ভে, সুতরাং তিনি হলেন একমাত্র প্রসূত “ঈশ্বরের পুত্র”। তারা আরও বিশ্বাস করে যে জন্মের পূর্বে যীশুর অস্তত্ব ছিল না, তাই তারা বোধ করে যীশুর উপাধি “মনুষ্য পুত্র” প্রকৃত অর্থে সম্পর্কযুক্ত মরিয়মের সন্তান হিসাবে, এবং মরিয়মের মাধ্যমে দাউদ, অব্রাহাম, এবং আদমের থেকে অবতীর্ণ। তারা শিক্ষা দেয় যে যীশু পৃথিবীতে ফিরে আসবেন মৃতদের উত্থাপিত করে তাদের বিচার করতে এবং পৃথিবীতে স্থাপিত রাজ্যে বাস করার জন্য। তারা আরও বিশ্বাস করে যে শয়তান হল একটি দৃষ্টান্ত – পাপকে এক সত্বারূপ দান – কোন পতিত সর্গদূত নয়। 'Christadelphians' ওয়েব্যাক মেশিনে আর্কাইভকৃত ২৮ জুলাই ২০১১ তারিখে, The Columbia Encyclopedia "Christadelphians", খ্রিষ্ট ধর্মের জ্ঞানকোষ। বি বি সি. BBC - Religions - Christianity: Christadelphians Christadelphians.in বাংলা (Bengali)
বাংলাদেশের মন্ত্রিসভা

বাংলাদেশের মন্ত্রিসভা গণপ্রজাতন্ত্রী বাংলাদেশ সরকারের নির্বাহী বিভাগের প্রধান প্রতিষ্ঠান। আইনসভায় প্রণীত আইনের আলোকে মন্ত্রিসভা প্রধানমন্ত্রীর নেতৃত্বে সরকারের নীতি ও সিদ্ধান্ত বাস্তবায়ন করে এবং সম্পাদিত কার্যাবলীর জন্য সম্মিলিতভাবে জাতীয় সংসদের নিকট দায়বদ্ধ থাকে। বাংলাদেশের সংবিধানের ৭০নং অনুচ্ছেদ প্রধানমন্ত্রীর হাতে অনিয়ন্ত্রণীয় অপ্রতিদ্বন্দ্বী ক্ষমতা ন্যস্ত করেছে বলে সমালোচনা রয়েছে। বাংলাদেশের একবিংশ মন্ত্রিসভায় প্রধানমন্ত্রী শেখ হাসিনা ব্যতীত মন্ত্রিসভার পূর্ণ মন্ত্রী ২৫ জন, প্রতিমন্ত্রী ১১ জন। ৭ জানুয়ারি ২০২৪ তারিখে বাংলাদেশের দ্বাদশ জাতীয় সংসদ নির্বাচনের পর ১১ই জানুয়ারি ২০২৪ মন্ত্রিপরিষদ বিভাগ থেকে শেখ হাসিনার নেতৃত্বে গঠিত মন্ত্রিসভার মন্ত্রীদের নাম ঘোষণা করে। ১১ই জানুয়ারি নতুন মন্ত্রিসভার সদস্যগণ শপথ নেন। ৫ই আগস্ট ২০২৪ প্রাক্তন প্রধানমন্ত্রী শেখ হাসিনা দেশত্যাগের পর ৬ই আগস্ট ২০২৪ রাষ্ট্রপতি মোহাম্মদ সাহাবুদ্দিন মন্ত্রিসভা ভেঙে দেন। বাংলাদেশের সংবিধানের চতুর্থ ভাগের দ্বিতীয় পরিচ্ছেদে প্রধানমন্ত্রী ও মন্ত্রিসভা সংক্রান্ত বিধিমালা রয়েছে। মন্ত্রিসভার মন্ত্রীদের মর্যাদাক্রম নিম্নলিখিত, মন্ত্রী বা পূর্ণাঙ্গ মন্ত্রী: মন্ত্রিসভার সদস্য; একটি মন্ত্রণালয়ের কার্যনির্বাহক। প্রতিমন্ত্রী (মন্ত্রণালয়ের দায়িত্বে): নিম্নপদস্থ মন্ত্রী; একটি মন্ত্রণালয়ের কার্যনির্বাহক। প্রতিমন্ত্রী: নিম্নপদস্থ মন্ত্রী; একটি মন্ত্রণালয়ের কার্যনির্বাহক মন্ত্রীর নিকট দায়বদ্ধ। উপমন্ত্রী: সর্বাধিক নিম্নপদস্থ মন্ত্রী; একটি মন্ত্রণালয়ের কার্যনির্বাহক মন্ত্রী কিংবা কার্যনির্বাহক প্রতিমন্ত্রীর নিকট দায়বদ্ধ। বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণত মন্ত্রী পদমর্যাদা সম্পন্ন। ৮ই আগস্ট ২০২৪ বাংলাদেশের অন্তর্বর্তীকালীন সরকারের শপথ নেওয়ার দিন থেকে উপদেষ্টাদের নিয়োগ কার্যকর ধরা হয়েছে। রাজনৈতিক দল   উপদেষ্টা বাংলাদেশের জাতীয় সংসদের সদস্যদের তালিকা জাতীয় সংসদ নির্বাচন বাংলাদেশের জাতীয় সংসদের নির্বাচনী এলাকার তালিকা "নির্বাহী - বাংলাপিডিয়া"। bn.banglapedia.org। ২০২০-০৯-২০ তারিখে মূল থেকে আর্কাইভ করা। সংগ্রহের তারিখ ২০১৯-০২-০৫।  "কে কোন মন্ত্রণালয় পেলেন (পুরো তালিকা)"। যুগান্তর। ৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৯।  "নতুন সরকারের মন্ত্রী-প্রতিমন্ত্রী-উপমন্ত্রী হচ্ছেন যারা"। ডেইলি স্টার। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৯।  "Bangladesh parliament dissolved, president's office says"। Al Arabiya (ইংরেজি ভাষায়)। ২০২৪-০৮-০৬ তারিখে মূল থেকে আর্কাইভ করা। সংগ্রহের তারিখ ২০২৪-০৮-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "জাতীয় সংসদ বিলুপ্ত ঘোষণা"। ঢাকা পোস্ট। ৬ আগস্ট ২০২৪। ৬ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০২৪।  "গণপ্রজাতন্ত্রী বাংলাদেশের সংবিধান"। bdlaws.minlaw.gov.bd। সংগ্রহের তারিখ ১৬ জানুয়ারি ২০১৯।  "প্রধানমন্ত্রীর উপদেষ্টাগণের নিয়োগ প্রজ্ঞাপন" (পিডিএফ)। মন্ত্রিপরিষদ বিভাগ। ২০২৪-০১-১১। ২০২৪-০১-১২ তারিখে মূল (পিডিএফ) থেকে আর্কাইভ করা।
হিমবিদ্যা

হিমবিদ্যা (ইংরেজিতে: Glaciology) হল হিমবাহ সম্পর্কিত বৈজ্ঞানিক গবেষণা বা অধ্যয়ন। প্রকৃতিতে হিমবাহ বা তুষারপাত সম্পর্কিত ঘটনাবলি হিমবিদ্যায় আলোচিত হয়। হিমবিদ্যা ভূবিদ্যার অন্তর্গত একটি শাখা। এর সাথে ভূপদার্থবিদ্যা, ভূগোল, ভৌতিক ভূগোল, জলবায়ুবিদ্যা, আবহাওয়াবিজ্ঞান, পানিবিদ্যা, জীববিজ্ঞান এবং বাস্তসংস্থানবিদ্যা জড়িত। মানুষের উপর হিমবাহের প্রভাব নিয়ে আলোচিত হয় নৃবিজ্ঞান ও মানব-ভূবিদ্যায়। চাঁদ, মঙ্গলগ্রহ এবং ইউরোপাতে পানি বা বরফের আবিষ্কার হিমবিদ্যার অধীন একটি নতুন শাখার উন্মোচন করেছে যাতে পৃথিবীর বাহিরে গ্রহ-উপগ্রহের তুষারপ্রবাহ, তুষারপাত বা হিমবাহ ইত্যাদি বিষয়াবলি আলোচিত হয়। এর নাম "নভোহিমবিজ্ঞান" (ইংরেজিতে 'অ্যাস্ট্রোগ্ল্যাসিওলোজি' Astroglaciology)। হিমবিদ্যায় পৃথিবীর হিমবাহসমূহের ইতিহাস, পুনর্গঠন ইত্যাদি আলোচিত হয়। হিমবিদ হলেন হিমবিদ্যার গবেষক। মেরু অঞ্চলে গবেষণার অন্যতম প্রধান বিষয় হল হিমবিদ্যা। হিম বা হিমবাহ হল দীর্ঘসময় তুষারপাতের ফলে গঠিত বিস্তৃত আকারের বরফখন্ড। অনেক সময় এধরনের বরফখন্ড বিশাল এলাকা জুড়ে গঠিত হয়। এসব বরফখন্ড প্রায়ই উচ্চপর্বতগাত্র থেকে ধীরে ধীরে নিচের দিকে পতিত হয়। আবার মহাদেশীয় হিমবাহের ক্ষেত্রে এধরনের বিস্তৃত বরফখন্ড গঠিত হওয়ার স্থান থেকে ধীরে ধীরে চারদিকে ছড়িয়ে পড়ে। হিমবিদ্যা প্রধান দুইটি ভাগে বিভক্ত: আলপাইন হিমবিদ্যা এবং মহাদেশীয় হিমবিদ্যা। আলপাইন হিমবিদ্যায় আলোচিত হয় উপত্যকা অঞ্চলে নদীর পানিপ্রবাহ ঠান্ডার কারণে জমে বরফখন্ডে পরিণত হওয়া। অপরদিকে মহাদেশীয় হিমবিদ্যায় বিস্তৃত অঞ্চল জুড়ে বরফখন্ডের গঠন পর্যালোচিত হয়, এধরনের বরফখন্ডের গঠন উত্তর মেরু অঞ্চলে প্রধান্ত দেখা যায়। আলপাইন - পর্বতগাত্র থেকে উপত্যকায় তুষার পতিত হয় এবং জমাট বরফে পরিণত হয়। এধরনের বরফখন্ড উপত্যকার সমতল থেকে নিম্ন উচ্চতাবিশিষ্ট ভূমির দিকে পড়তে থাকে। আলপাইন বরফখন্ডগুলো সাধারণত উচু-নিচু এবং অমসৃণ পৃষ্ঠ সম্পন্ন হয়। মহাদেশীয় – মহাদেশীয় বরফখন্ড অধিক উচ্চতাবিশিষ্ট অঞ্চলে গঠিত হয়। অধিকাংশ সময়ই এধরনের বরফখন্ড হাজার হাজার বর্গকিলোমিটার জুড়ে বিস্তৃত থাকে এবং তাদের গভীরতাও কয়েকশ থেকে কয়েক হাজার মিটারবিশিষ্ট হয়ে থাকে। মহাদেশীয় বরফখন্ডগুলো সাধারণত মসৃণ পৃষ্ঠসম্পন্ন হয়। Richard S. Williams, Jr. (১৯৮৭)। "Annals of Glaciology, v.9" (পিডিএফ)। International Glaciological Society। পৃষ্ঠা 255। ৩ মে ২০১৮ তারিখে মূল (PDF) থেকে আর্কাইভ করা। সংগ্রহের তারিখ ৭ ফেব্রুয়ারি ২০১১।  Benn, Douglas I. and David J. A. Evans. Glaciers and Glaciation. London; Arnold, 1998. আইএসবিএন ০-৩৪০-৫৮৪৩১-৯ Greve, Ralf and Heinz Blatter. Dynamics of Ice Sheets and Glaciers. Berlin etc.; Springer, 2009. আইএসবিএন ৯৭৮-৩-৬৪২-০৩৪১৪-৫ Hambrey, Michael and Jürg Alean. Glaciers. 2nd ed. Cambridge and New York; Cambridge University Press, 2004. আইএসবিএন ০-৫২১-৮২৮০৮-২ Hooke, Roger LeB. Principles of Glacier Mechanics. 2nd ed. Cambridge and New York; Cambridge University Press, 2005. আইএসবিএন ০-৫২১-৫৪৪১৬-৫ Paterson, W. Stanley B. The Physics of Glaciers. 3rd ed. Oxford etc.; Pergamon Press, 1994. আইএসবিএন ০-০৮-০৩৭৯৪৪-৩ van der Veen, Cornelis J. Fundamentals of Glacier Dynamics. Rotterdam; A. A. Balkema, 1999. আইএসবিএন ৯০-৫৪১০-৪৭১-৬ উইকিমিডিয়া কমন্সে হিমবিদ্যা সংক্রান্ত মিডিয়া রয়েছে। International Glaciological Society (IGS) International Association of Cryospheric Sciences (IACS) Snow, Ice, and Permafrost Group, University of Alaska Fairbanks Arctic and Alpine Research Group, University of Alberta Glaciers online
ইয়াকুবী

আহমাদ ইবনে আবু ইয়াকুব ইবনে জাফর ইবনে ওহাব ইবনে ওয়াদিহ আল-ইয়াকুবী (মৃত্যু: ৮৯৭/৯৮), অপর নাম আহমাদ আল-ইয়াকুবী, বা ইয়াকুবী, ছিলেন একজন মুসলিম ইতিহাসবিদ ও ভূগোলবিদ এবং সম্ভবত ইসলামের মধ্যযুগে বিশ্ব সংস্কৃতির প্রথম ইতিহাসবিদ। শিয়াদের প্রতি তার সহানুভূতিশীলতা তার রচনাবলীতে পরিদৃষ্ট হয়। তা'রিখ ইবনে ওয়াদিহ (ইবনে ওয়াদিহ-এর কালপঞ্জী) কিতাব আল-বুলদান (দেশসমূহের পুস্তক) List of Islamic scholars Muhammad's successor এনসাইক্লোপিডিয়া ব্রিটানিকায় ইয়াকুবী Chisholm 1911। Daly, Okasha El (২০০৫)। Egyptology : the missing millennium : ancient Egypt in medieval Arabic writings। London: UCL। পৃষ্ঠা 166। আইএসবিএন 1844720632।  Ya'qubi আরবি উইকিসংকলনে এই নিবন্ধ সম্পর্কে আদি লেখা রয়েছে: Ya'qubi আরবি উইকিসংকলনে এই নিবন্ধ সম্পর্কে আদি লেখা রয়েছে: Tarikh al-Yaqubi
আমির হোসেন আমু

আমির হোসেন আমু (জন্ম: ১ জানুয়ারি ১৯৪০) একজন বাংলাদেশী রাজনীতিবিদ। তিনি আওয়ামী লীগের একজন বর্ষীয়ান নেতা এবং সাবেক শিল্পমন্ত্রী। বর্তমানে তিনি আওয়ামী লীগ নেতৃত্বাধীন ১৪ দলীয় মহাজোটের সমন্বয়ক ও মুখপাত্র। আমির হোসেন আমু ১৯৪০ সালের ১লা জানুয়ারি তদানীন্তন বরিশাল ঝালকাঠি মহকুমায় জন্মগ্রহণ করেন। তার পিতা মোঃ মোয়াজ্জেম হোসেন এবং মাতা আকলিমা খাতুন। তিনি ১৯৬৫ সালে বরিশাল বিএম কলেজ থেকে বিএ এবং ১৯৬৮ সালে বরিশাল আইন মহাবিদ্যালয় থেকে এলএলবি ডিগ্রি অর্জন করেন। আমু ছাত্রজীবন থেকেই সমাজতান্ত্রিক রাজনীতির সাথে জড়িত ছিলেন। তিনি ১৯৫৯ সাল থেকে ১৯৬৪ সাল পর্যন্ত বরিশাল জেলা ছাত্রলীগের সাধারণ সম্পাদক ও সভাপতির দায়িত্ব পালন করেন। তিনি ১৯৬২ সালের সর্বদলীয় ছাত্র সংগ্রাম কমিটির আহবায়ক হন। ১৯৬৪ সালে তিনি জেলা ছাত্রলীগের সভাপতির দায়িত্ব পালন করেন এবং সে সময় মিস ফাতেমা জিন্নাহর নির্বাচনের সর্বদলীয় নির্বাচন কমিটির আহ্ববায়ক ছিলেন। ১৯৬৫ সালে আমু ছাত্রলীগের কেন্দ্রীয় প্রচার সম্পাদক নির্বাচিত হন। ১৯৭০ সালে আইন পেশায় নিয়োজিত হন। ১৯৭০ সালের প্রাদশিক পরিষদ নির্বাচনে তিনি বরিশাল সদর আসন থেকে জয়লাভ করেন। ১৯৭২ সালে আমু যুবলীগের প্রতিষ্ঠাতা প্রেসিডিয়াম সদস্য হিসাবে মনোনীত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-৭ আসন থেকে সংসদ সদস্য নির্বাচিত হন। ১৯৭৮-১৯৮৬ সাল পর্যন্ত তিনি যুবলীগের চেয়ারম্যান ছিলেন। ১৯৮০ সালে তিনি বরিশাল ও ঝালকাঠী জিলা আওয়ামী লীগের সভাপতির দায়িত্ব পালন করেন। তিনি ১৯৮১ হতে ১৯৯২ সাল পর্যন্ত বাংলাদেশ আওয়ামী লীগের কেন্দ্রীয় যুগ্মসম্পাদক ছিলেন। তিনি ১৯৯২ সালে বাংলাদেশ আওয়ামী লীগের কেন্দ্রীয় কমিটির প্রেসিডিয়াম সদস্য নির্বাচিত হন। ২০০৬-০৮ সাল পর্যন্ত তত্বাবধায়ক সরকারের আমলে শেখ হাসিনা যখন বন্দী ছিলেন তখন যে কয়জন নেতা দলের নেতৃত্বে ছিলেন আমু তাদের মধ্যে একজন। ২১ নভেম্বর ২০১৩ তারিখে তিনি ভূমি এবং দুর্যোগ ব্যবস্থাপনা ও ত্রাণ মন্ত্রণালয়ের মন্ত্রী হিসাবে দায়িত্বপ্রাপ্ত হন। ২০১৪ সালের জাতীয় সংসদ নির্বাচনে তিনি সংসদ সদস্য নির্বাচিত হন এবং গণপ্রজাতন্ত্রী বাংলাদেশ সরকারের শিল্পমন্ত্রীর দায়িত্ব পান। শিল্প মন্ত্রণালয় বাংলাদেশের মন্ত্রিসভা Baxter, Craig; Rahman, Syedur (২০০৩)। Historical Dictionary of Bangladesh। Scarecrow Press। পৃষ্ঠা 232। আইএসবিএন 978-0-8108-4863-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hasina, Amu trade blames"। New Age Bangladesh। ২০০৭-০৬-২৪। ২০০৮-০৪-১০ তারিখে মূল থেকে আর্কাইভ করা। সংগ্রহের তারিখ ২০১০-০৮-২৭।  http://bitac.portal.gov.bd/site/office_head/[স্থায়ীভাবে অকার্যকর সংযোগ] "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
সীতা (১৯৩৪-এর চলচ্চিত্র)

সীতা দেবকী বসু পরিচালিত ১৯৩৪ সালে মুক্তিপ্রাপ্ত ভারতীয় চলচ্চিত্র। এটি ১৯৩৪ সালে প্রথম কোন ভারতীয় চলচ্চিত্র হিসাবে আন্তর্জাতিক চলচ্চিত্র উৎসব ২য় ভেনিস চলচ্চিত্র উৎসবে প্রদর্শিত হয় এবং সন্মানিক ডিপ্লোমা লাভ করে। এই চলচ্চিত্রে অভিনয় করেন গুল হামিদ, রাম চরিত্রে পৃথ্বীরাজ কাপুর এবং সীতা চরিত্রে অভিনয় করেন দুর্গা খোটে। http://www.imdb.com/event/ev0000681/1934 http://www.imdb.com/title/tt0157008/